**Šilutės r. Švėkšnos „Saulės“ gimnazija**

skelbia atranką specialiojo pedagogo pareigoms užimti

Skelbimo paskelbimo data 2017-09-06

**Darbo pobūdis:** Specialusis pedagogas teikia specialiąją pedagoginę pagalbą mokiniams, turintiems specialiųjų ugdymosi poreikių, mokymosi sunkumų.

**Darbo krūvis** – 1 etatas, sutartis – neterminuota.

Atranka vykdoma pagal Mokytojų priėmimo ir atleidimo iš darbo tvarkos aprašą, patvirtintą LR Švietimo ir mokslo ministro 2011 m. rugsėjo 15 d. įsakymu Nr. V-1680.

Darbo užmokestis nustatomas vadovaujantis Švietimo įstaigų darbuotojų ir kitų pedagoginių darbuotojų darbo apmokėjimo tvarkos aprašu.

**Kvalifikaciniai reikalavimai: spec. pedagogas privalo**  turėti aukštąjį išsilavinimą pagal specialiosios pedagogikos studijų programas arba edukologijos, pedagogikos studijų krypties programas ir specialiojo pedagogo (oligofrenopedagogo) profesinę kvalifikaciją.

**Privalumai:** spec. pedagogas turi žinoti pedagoginio vertinimo metodikas, gebėti atlikti pedagoginį mokinių vertinimą, nustatyti jų žinių, mokėjimų, įgūdžių, gebėjimų lygį ir jų atitikimą ugdymo programoms, įvertinti pažangą; išmanyti specialiųjų poreikių mokinių ugdymo metodus, gebėti juos taikyti padedant specialiųjų ugdymosi poreikių mokiniams įsisavinti mokomąją medžiagą. Gebėti valdyti informacines ir komunikacines technologijas.

**Profesinė kvalifikacija**: specialusis pedagogas.

**Atrankai pateikti šiuos dokumentus:**

1. Prašymą leisti dalyvauti atrankoje.

2. Asmens tapatybę patvirtinančio dokumento kopiją.

3. Išsilavinimą patvirtinančio dokumento kopiją.

4. Gyvenimo aprašymą (CV).

5. Motyvacinį laišką.

6. Buvusių darboviečių rekomendacinius laiškus (jeigu turite darbo patirties).

Pretendentai dokumentus skelbime nurodytu adresu pristato asmeniškai, elektroniniu paštu arba registruotu laišku. Dokumentai priimami nuo 2017 m. rugsėjo 06 d. iki rugsėjo 19d.

Dokumentų originalai pateikiami atrankos dieną ir sutikrinti grąžinami pretendentui. Dokumentai priimami darbo dienomis 14 kalendorinių dienų nuo konkurso paskelbimo datos.

Pretendentai, atitinkantys atrankos reikalavimus, bus informuoti asmeniškai ir 2017 m. rugsėjo 22 d. pakviesti atrankos pokalbiui (valanda bus nurodyta kiekvienam pretendentui asmeniškai).

Informacija apie atranką skelbiama Darbo biržos internetinėje svetainėje adresu: www.ldb.lt.

Švėkšnos „Saulės“ gimnazijos adresas: Sodo g. 1, Švėkšnos mstl., Šilutės r. sav.

Telefonai pasiteiravimui: 8 441 48 282, 8 441 48 353; el. p. rastine@saule.silute.lm.lt